

**Workshop pre učiteľov**

**zameraný na kritické myslenie a mediálnu gramotnosť žiakov zš a sš**

**Informačná služba Organizácie Spojených národov vo Viedni, Národný inštitút vzdelávania a mládeže a Slovenská debatná asociácia** organizujú dva interaktívne workshopy pre učiteľov, ktoré sú zamerané na**rozvoj kritického myslenia a spôsoby jeho výučby a rozvoj mediálnej gramotnosti**. Táto problematika, ktorá sa stala realitou sveta mnohých mladých ľudí, by mala byť neodmysliteľnou súčasťou výchovno-vzdelávacieho procesu.

Workshop je určený pre **učiteľov všeobecnovzdelávacích predmetov základných a stredných škôl** nezávisle od dĺžky praxe.

**Dátum konania:** 13.11.2023 pre učiteľov ZŠ a 14.11.2023 pre učiteľov SŠ

**Čas:** 15:00 – 18:00 hod.

**Miesto konania:** on-line, komunikačný nástroj ZOOM (prihlasovacie údaje budú účastníkom poslané v dostatočnom časovom predstihu)

**TÉMY**

V rámci interaktívneho workshopu si zodpovieme najmä tieto otázky:

* Prečo potrebujeme kritické myslenie a čo to vlastne znamená, myslieť kriticky?
* Ako spoznať kognitívne skreslenie a ako k nemu dochádza?
* Ako viesť mladých ľudí ku kritickému mysleniu?
* Ako funguje šírenie dezinformácií a ako odlišovať seriózne od nedôveryhodných médií, alebo ako overovať správy a vyvracať konšpiračné teórie a hoaxy?
* Ako mať konštruktívnu a tolerantnú debatu v on-line priestore a fyzicky?

**METÓDY**

* Teoretický vstup
* Aktivity na reflexiu/zamyslenie sa
* Interaktívne metódy zamerané na konkrétne príklady

**ŠKOLITELIA:**

* Richard Vaško - Slovenská debatná asociácia

Praktické informácie a kontakt

* Pracovný jazyk workshopu je **slovenský jazyk**
* Účasť na workshope je **bezplatná**.
* Záujemcovia sa môžu prihlásiť **do 31. októbra 2023 (vrátane)** poslaním **skenu podpísanej prihlášky a Súhlasu so spracovaním osobných údajov** **na e-mailovú adresu:** **dominika.kovacsova@nivam.sk** **a v kópii na** **denisa.duranova@nivam.sk****.**
* **Počet miest je limitovaný**. Účasť na workshope je možná do naplnenia počtu voľných miest. Potvrdzujúci e-mail o účasti na workshope bude poslaný elektronicky na e-mailovú adresu uvedenú v prihlasovacom formulári.
* Po absolvovaní workshopu získajú účastníci **certifikát**.
* V prípade doplňujúcich otázok a informácií kontaktujte elektronicky koordinátorky workshopu za Národný inštitút vzdelávania a mládeže:
* PhDr. Denisa Ďuranová, denisa.duranova@nivam.sk
* Mgr. Dominika Kovácsová, dominika.kovacsova@nivam.sk

Dúfame, že Vás téma vzdelávacej aktivity zaujala a prostredníctvom získaných kompetencií na workshope pomôžete Vašim žiakom čeliť výzvam dnešného digitálneho sveta.

Tešíme sa na Vašu účasť.